Datum: 15. marec 2019

Št. dokumenta: 52-8/2019

**Vabilo na pohod**

**100 slepih in slabovidnih po Ljubljani**

Center za izobraževanje, rehabilitacijo, inkluzijo in svetovanje za slepe in slabovidne, Langusova ulica 8, Ljubljana (Center IRIS), v sredo, 15. 5. 2019, ob 100. obletnici organizirane skrbi za slepe in slabovidne na Slovenskem, organizira pohod ***100 slepih in slabovidnih po Ljubljani.***

Udeleženci se bomo zbirali od 16. ure naprej na Centru IRIS, kjer bo pripravljen glasbeni program, kaj sladkega za začetno okrepčilo in stojnica Podarimo si brajevo knjigo (Več na: <http://strokovnicenter.splet.arnes.si/strokovni-center/podarimo-si-brajevo-knjigo/>).

Po otvoritvi pohoda, se bomo ob 17. uri odpravili na pot, ki bo potekala po naslednjih točkah:

* Center IRIS, Langusova ulica 8, Ljubljana,
* Križanke,
* Kongresni trg,
* Prešernov trg,
* Mestna hiša, kjer nas bo ob 18.15 sprejel in pogostil župan mesta Ljubljana Zoran Janković,
* Stolnica Sv. Nikolaja,
* Mesarski most,
* Čopova ulica,
* Trg republike,
* Cankarjev dom,
* Trg Prekomorskih brigad,
* Zveza medobčinskih društev slepih in slabovidnih Slovenije,
* Center IRIS.

Za videče, ki jih zanima svet slepih, bo možen pohod s prevezo za oči in uporabo bele palice ob spremstvu videčega vodiča.

**Cilj** je zbrati 100 pohodnikov, ki so slepi, slabovidni ali videči s prevezami in veseli bomo, če se nam boste pridružili.

Na pohodu bomo na kratko opisali tudi nekaj mestnih znamenitosti.

Toplo vabljeni k prijavi na naslov [info@center-iris.si](mailto:info@center-iris.si), kamor pošljete izpolnjeno prijavnico **do** **10. 5. 2019.** Vsi udeleženci pohoda bomo **oblečeni v črn ali bel zgornji del oz. majico**, da bo skupina pohodnikov bolj vidna.

Pohod bo v vsakem vremenu.

Se že veselimo druženja z vami!

Ravnateljica:

Katjuša Koprivnikar

Organizatorji pohoda:

Ana Mohorko

Anja Pečaver

Gašper Tanšek

Nina Čelešnik Kozamernik

in vsi zaposleni na Centru IRIS